Volja.

Drama v štirih dejanjih. Spisal Etbin Kristan.

Ose l> e:

Ivan Mrkulin, profesor (56 let).

Franjo, njegov sin (30 let).

Marica’ 1 njegovi hčeri <22 lct>

Ljubica, J (20 let).

Margarita, njegova druga žena (28 let).

Julka Vrtnikova, privatna uradnica (26 let).

Edvard Gospodar, nadporočnik (30 let).

Mirko Grabar, slikar (25 let).

Milan Slavec, glasbenik (32 let).

Pestunja.

Mcraviglia.

Gospa Erbarjcva.

Gostje, natakarji, gostilniški pomočnik, vratar.

Drama se vrši v Trstu (četrto dejanje v nekem morskem kopališču)  
v našem času.

Prvo dejanje.

Salon pri Mrkulinovih. Vrata: ena v ozadju na sredi, ena na desni, dvoja na levi. Zadaj desno in levo od vrat po eno visoko okno. Skozi vrata v ozadju sc pride na balkon. Razgled po morju.

Vsa oprava je dragocena in moderna. Tapete in prevlake na pohištvu so v modernih barvali. Oh vhodu na desni ter ob vsakem oknu po en stol brez naslona. V ozadju v obeh kotih male mizice s cvetlicami. Na levi med obojimi vrati visoka ura, poleg nje na vsaki strani dekorativna posoda. Na desni bolj v ozadju ob steni pianino; poleg njega na eni strani predalo za note, na drugi stolič brez naslanjala; enako pred pianom. Levo v ospredju garnitura: miza, divan, fotelji; desno vitek stebrič iz marmorja z malim kipom Venere; nekoliko bolj v sredi mizica za smodke. Na levi, povsem spredaj gugalnik. Ob steni klopica. Po tleh preproge. Po stenah slike in dekorativni krožniki.

Vsa okna in vrata v ozadju so zagrnjena. Najprvo je teman težak zastor, ki pokrije celo okno, odnosno vrata ä la »store«; vrhu tega bde čipkaste za­vese; to je skupaj aranžirano na traku, da sc z enim potegom lahko okno po­polnoma zagrne ali pa razgrne. Nad tem je dekoracijski zastor, ki je ob straneh jako ozko naguban, spodaj pa široko aranžiran, tako da pride lahko kar največ svetlobe v sobo, kadar je okno razgrnjeno.

S stropa visi velika svetiljka; na njej gumb za električni zvonec.

Na enem naslanjaču leži moški klobuk in palica ekscentrične oblike. Na mizi nekoliko knjig.

Po leti, proti večeru. — Vrata na balkon so odprta, ali popolnoma za­grnjena, ravno tako okna. V sobi je tema. — Na mizi stoji vaza z opojno di­šečim cvetjem.

Marica igra na pianinu »Prihod romarjev« iz »Tannhauserja«.

Franjo je na balkonu, ali ne vidi se ga, ker je zakrit.

Edvard (pride z desne); — Klanjam se, gospodična. (Marica leno pokima in igra dalje. Edvard položi čepico na stolić pri vratih in stopi počasno proti pianinu; v tem slači rokavice.) Kako se izvolite počutiti ? (Marica lahno skomizgne. Edvard postoji hip, potem gre počasi proti uri, vzame svojo uro iz žepa in ju primerja.) Eh — dolgočasna vprašanja — kaj ne? (gre zopet k pianinu in sede na stolic).

Marica. Oh! Stara novica! (Premor.)

Ed var d. Kje pa je Franjo?

Marica. Tam. (Pokaže z glavo proti balkonu.)

Edvard. Se tudi dolgočasi?

Franjo (pride z balkona). Kaj novega?

Edvard. Ne vem ničesar. Razen tega, da mi boš v novembru lahko čestital. Postanem stotnik.

Franj o. O — skoro vsak nadporočnik postane stotnik. To ni nič nenavadnega.

Edvard. Ne, nič nenavadnega. (Poda Franju z afektovano non- chalaneo roko, ne da bi vstal.) Kaj loviš sedaj nenavadnosti ?

Franjo. Jaz? . . Pa! . . Da se ti sanja kaj takega! V nena­vadnosti sploh ne verujem. Nič ni nenavadno. (Vzame smodko z mi- znice, jo počasi odreže in prižge.) Ali ne maraš kaditi?

Edvard. Pa mi daj eno! (Franjo vzame drugo smodko, jo odreže, ter jo da Edvardu, ki si jo sam prižge.) Kam pa greš nocoj ?

Franjo. Kaj vem? (Sede v gugalnik.)

Edvard. Pri Bazettiju igra ženska kapela.

Franjo. Fadesa!

Edvard. Seveda. Pa kaj bi počeli? — Sicer pa . . . vse skupaj je neumno . . . Pa . . .

Marica (vstane od pianina in sede na zofo, tako da bolj leži, nego sedi). Ali veste, kaj se mi zdi ?

Edvard. Kaj pa ?

Marica. Da smo pravzaprav igrače in nič drugega.

Franjo. Hm.

Edvard. Vi mislite tako?

Marica. Mislim. Ali menite, da smo kaj drugega?

Franjo. Oh, le nikar ne začni filozofirati! To je še bolj dol­gočasno. In ni originalno. Saj znaš samo plagirati tuje misli.

Marica. Tvoje!

Franjo. Nič. Bedasta je . . . Pa ti skrbi rajša za svojega Ed­varda . . . hahaha! ■ . Eh, pojdita spat! (Od morja sem se začujejo gosli.) Kakšen tepec, pa je to ? Zdaj, po noči moti mirne ljudi s svojim brenkanjem . . .

Marica (tiho). Ta melodija —!

Ljubica (stopi k oknu in pogleda ven. Mesečna noč). Ah, to je res poetično. Nekdo se vozi po morju pa igra na gosli.

Franjo. Bedak je.

Marica. Moj Bog, ta melodija . . I

Franjo. Alo, spat!

Marica (gre počasi k oknu, kjer je Ljubica).

Franjo (gre opotekaje k vratom na levi in godrnja). Spat, spat...! (Odide v sosednjo sobo.)

(V tein ko Franjo odhaja, gre Marica kakor v sanjah k pianinu, sede in začne potihoma spremljati melodijo gosli, katera sc sliši od morja. Polagoma igra glasneje in glasneje. — Ljubica je odprla okno. Nad morjem sveti mesec; nje­gova svetloba prodira tudi v sobo .. . Marica igra povsem glasno. — Naenkrat utihnejo gosli s kratkim stavkom. Marica igra še nekoliko akordov. Tedaj Midi ona hitro neha. Vstane, ogleda sc kakor v sanjah in položi roko počasi na čelo. Ljubica pohiti k njej.)

(Zastor naglo pade.)